EL
L 229/38
ζ)
Επίσημη Εφημερίδα της Ευρωπαϊκής Ένωσης
18.9.2023
την παροχή συμβουλών και συστάσεων όσον αφορά τη συνεπή εφαρμογή του παρόντος κανονισμού, με σκοπό να διευκολυνθεί η συνεργασία μεταξύ των κρατών μελών, καθώς και η ανταλλαγή πληροφοριών για θέματα που αφορούν τον παρόντα κανονισμό.
3.
Το ευρωπαϊκό συμβούλιο για τους ημιαγωγούς συμβουλεύει την Επιτροπή σε θέματα που άπτονται της διεθνούς συνεργασίας σχετικά με τους ημιαγωγούς.
Για τον σκοπό αυτό, μπορεί να λαμβάνει υπόψη τις απόψεις των ενδιαφερόμενων μερών, συμπεριλαμβανομένων των απόψεων της βιομηχανικής συμμαχίας για τους επεξεργαστές και τις τεχνολογίες ημιαγωγών.
Το ευρωπαϊκό συμβούλιο για τους ημιαγωγούς συζητά σε περιοδική βάση τα ακόλουθα θέματα και ενημερώνει την Επιτροπή σχετικά με το αποτέλεσμα των εν λόγω συζητήσεων: α) τρόπους ενίσχυσης της συνεργασίας κατά μήκος της παγκόσμιας αξιακής αλυσίδας των ημιαγωγών μεταξύ της Ένωσης και τρίτων χωρών, λαμβανομένων υπόψη των υφιστάμενων διεθνών συμφωνιών συνεργασίας με τρίτες χώρες· β) ποιες τρίτες χώρες θα μπορούσαν να αποτελέσουν προτεραιότητα για ενισχυμένη διεθνή συνεργασία όσον αφορά τους ημιαγωγούς, λαμβάνοντας υπόψη: i)
συμπληρωματικότητες και αλληλεξαρτήσεις κατά μήκος της εφοδιαστικής αλυσίδας των ημιαγωγών·
ii) τον αντίκτυπο που έχουν στην προμήθεια ημιαγωγών οι εμπορικές πολιτικές, οι δασμοί, οι εξαγωγικοί περιορισμοί, οι εμπορικοί φραγμοί, καθώς και τις επιπτώσεις του κλεισίματος επιχειρήσεων, της μετεγκατάστασης ή των εξαγορών βασικών παραγόντων της αγοράς της Ένωσης από οντότητες εγκατεστημένες σε τρίτες χώρες βάσει δημόσια διαθέσιμων πληροφοριών· iii) δυνητική συμβολή στην ασφάλεια του εφοδιασμού, λαμβανομένης υπόψη της παραγωγικής τους δυναμικότητα για ημιαγωγούς, ενδιάμεσα προϊόντα και πρώτες ύλες που απαιτούνται για την παραγωγή ημιαγωγών ή ενδιάμεσων προϊόντων· iv) υφιστάμενες συμφωνίες συνεργασίας μεταξύ της εν λόγω τρίτης χώρας και της Ένωσης.
Η παρούσα παράγραφος δεν θίγει τα προνόμια του Ευρωπαϊκού Κοινοβουλίου και του Συμβουλίου σύμφωνα με τις Συνθήκες. 4.
Το ευρωπαϊκό συμβούλιο για τους ημιαγωγούς διασφαλίζει τον συντονισμό, τη συνεργασία και την ανταλλαγή πληροφοριών, κατά περίπτωση, με τις σχετικές δομές αντιμετώπισης κρίσεων και ετοιμότητας για την αντιμετώπιση κρίσεων που έχουν συσταθεί βάσει του δικαίου της Ένωσης.
Άρθρο 29 Δομή του ευρωπαϊκού συμβουλίου για τους ημιαγωγούς 1.
Το ευρωπαϊκό συμβούλιο για τους ημιαγωγούς αποτελείται από εκπροσώπους από όλα τα κράτη μέλη.
Την προεδρία του ευρωπαϊκού συμβουλίου για τους ημιαγωγούς ασκεί εκπρόσωπος της Επιτροπής. 2.
Κάθε κράτος μέλος διορίζει έναν εκπρόσωπο υψηλού επιπέδου στο ευρωπαϊκό συμβούλιο για τους ημιαγωγούς.
Σε περιπτώσεις που είναι απαραίτητο λόγω λειτουργίας και εμπειρογνωμοσύνης, ένα κράτος μέλος μπορεί να έχει περισσότερους από έναν εκπροσώπους σε σχέση με τα διάφορα καθήκοντα του ευρωπαϊκού συμβουλίου για τους ημιαγωγούς.
Για κάθε μέλος του ευρωπαϊκού συμβουλίου για τους ημιαγωγούς προβλέπεται αναπληρωματικό μέλος.
Μόνο τα κράτη μέλη έχουν δικαίωμα ψήφου.
Κάθε κράτος μέλος διαθέτει μόνο μία ψήφο, ανεξάρτητα από τον αριθμό των εκπροσώπων που διαθέτει.
3. Κατά την πρώτη του συνεδρίαση, με βάση πρόταση του προέδρου και σε συμφωνία με αυτόν, το ευρωπαϊκό συμβούλιο για τους ημιαγωγούς εγκρίνει τον εσωτερικό του κανονισμό.
4.
Ο πρόεδρος μπορεί να συγκροτεί μόνιμες ή προσωρινές υποομάδες για την εξέταση ειδικών θεμάτων.
Κατά περίπτωση, ο πρόεδρος προσκαλεί αντιπροσωπευτικές οργανώσεις της αξιακής αλυσίδας των ημιαγωγών, τη βιομηχανική συμμαχία για τους επεξεργαστές και τις τεχνολογίες ημιαγωγών, συνδικαλιστικές οργανώσεις και χρήστες ημιαγωγών σε επίπεδο Ένωσης, ώστε να συνεισφέρουν στις εν λόγω υποομάδες υπό την ιδιότητα του παρατηρητή, Συγκροτείται υποομάδα, συμπεριλαμβανομένων ερευνητικών και τεχνολογικών οργανισμών της Ένωσης, με σκοπό την εξέταση ειδικών πτυχών των στρατηγικών τεχνολογικών κατευθύνσεων και την υποβολή σχετικών εκθέσεων στο ευρωπαϊκό συμβούλιο για τους ημιαγωγούς.